Klaas Knot

Klaas Knot (født 14. april 1967 i Bedum) er en nederlandsk økonom, som siden 1. juli 2011 har vært sentralbanksjef i Nederlands bank (De Nederlandsche Bank – DNB). 

Han er utdannet innen økonomi ved Universitetet i Groningen i 1991, og han tok i 1995 professor-grad i sosialøkonomi ved samme universitet. 

Knot jobbet i sentralbanken første gang fra 1995 til 1998, som økonomirådgiver. I 1999 jobbet han en liten periode for Det internasjonale pengefondet (IMF) i august, men returnerte til sentralbanken i september. Fra 1999 til 2002 var han direktør for avdelingen for tilsyn med finansnæringen. Fra 2002 til 2004 var han direktør i tilsynet for pensjon og forsikring (Pensioen- en Verzekeringskamer), som fra 2004 av ble en del av Nederlands bank. Etter denne fusjonen, og fram til 2009, jobbet han som divisjonsdirektør for divisjonen for personvern (Toezicht Beleid) i Nederlands bank. 

Fra 2009 til 2011 jobbet han i det nederlandske Finansdepartementet, som Deputy Treasurer-General og som direktør for penge- og kredittmarkedene. 

Den 1. juli 2011 overtok han som sentralbanksjef i Nederland, etter Nout Wellink.Nederlands bank – Governing Board, besøkt 27. november 2011. Wellink hadde da sittet siden 1997.EenVandaag – Klaas Knot wordt president van De Nederlandsche Bank, besøkt 27. november 2011.

Ved siden av sin yrkeskarriere har han siden 2005 også vært professor ved Universitetet i Groningen. 

Han er gift og har to barn. 

 Trivia 
 Har har løpt New York City Marathon på 3.32,31 og 3.19,34 i hhv. 1999 og 2002.

 Referanser 

 Eksterne lenker 
 Nederlands bank – Governing Board

Kategori:Sentralbanksjefer
Kategori:Nederlandske økonomer
Kategori:Nederlandske professorer
Kategori:Personer fra Het Hogeland
Kategori:Fødsler i 1967